|  |  |
| --- | --- |
| Forum: | Handicaprådet |
| Tid: | Torsdag 10. september 2015 kl. 17:00 |
| Sted: | Rådhuset, forhallen – Mødelokale 1 |
| Deltagere: | Jens Mikkelsen, Alice Hasselgren, Henrik Jess, Bjarke Juul, Leif Neergaard, Jesper R. Hansen, Frederik Lerche, Mette Seneca Kløve, Patricia W. Gale, Lene R. Jessen |
| Afbud: | Ottar Bingen-Jakobsen |
| Referent: | Nicholas Pedersen |

**Punkt 1 – Præsentation af Peter**

Peter Rymann, chef for Social og Familie, var med i starten af mødet, hvor han introducerede sig selv, og den afdeling han er chef for. Han opfordrede til, at medlemmerne kontakter ham eller Familieafsnittet, hvor Terje Bech er leder, hvis man har spørgsmål til sagsbehandling eller lignende. Mette gjorde opmærksom på muligheden for at bruge borgerrådgiveren i spørgsmål om sagsbehandling.

**Punkt 2 – Præsentation af Pernille**

Pernille Bischoff er borgerrådgiver, ansat i April 2015 og deler tid mellem Albertslund og Glostrup. Borgerrådgivning findes i 34 kommuner, men er nyt i Albertslund. Pernille beskriver sig selv som en slags kommunal ombudsmand med færre beføjelser men tættere på virkeligheden. Hun er mellemmand i mødet mellem borger og system. Hendes primære opgave er i forhold til borgerne, men det inddrager også forvaltningen og det politiske niveau. Pernille har en baggrund som Jurist, og er derfor skarp på formel retsikkerhed. Pernille er uafhængig i sine møder mellem borger og kommune og tager derfor ikke part i sagen. Hun kan iværksætte undersøgelser og give en juridisk vurdering af sagsbehandlingen. Hun sidder i A-huset hver onsdag og torsdag samt hveranden fredag.

http://medarbejdersiden.albertslund.dk/nyheder/2015/borgerraadgiver-startet-i-albertslund-kommune/ - Link indeholdende mere info om Pernille.

**Punkt 3 – Økonomisk oplæg fra Helle Gehlert**

Helle gennemgik baggrund for budget 2016 – 2019, herunder budgetkatalog, forventninger og høringsproces, hvor også Handicaprådet har afgivet høringssvar. Se vedhæftede.

**Punkt 4 – Orientering omkring hørringssvar**

Det blev diskuteret, om det var muligt at få slået høringssvarene op på Albertslunds hjemmeside i Handicaprådets sektion. Dette var man villig til at finde en løsning på.

**Punkt 5 – Handicappris**

Handicaprådet har tidligere vedtaget kriterier for prisen og det blev drøftet, om en borger udefra kunne modtage prisen. Det var der opbakning til så længe borgeren gjorde en indsats på handicapområdet i Albertslund. Vinderen af handicapprisen modtager 5000kr samt et diplom med udmærkelsen, som skal uddeles på dialogmødet. Handicaprådet blev gjort opmærksom på, at det kan tage lang tid at få stablet en pris på benene, og at man ikke skal vurdere projektet som fejlslagent, hvis man første gang kun modtager få nomineringer. Der skal kommunikeres bredt om prisen, herunder udformes en pressemeddelelse, for at promovere handicapprisen. Fristen for indgivelse af nomering til prisen er 01.12.2015.

**Punkt 6 – Dialogmøde.**

Dialogmødet er flyttet til Onsdag den 03.02.2016, starter kl. 17:00 og slutter klokken 20:00. Der skal bookes oplægsholdere. Der var en mindre debat om, hvorvidt der skulle være årstal eller ej på handicapprisen, der uddeles på dialogmødet.

**Punkt 7 – God Adgang Rapporten**

Rapporten var meget omfattende og dybdegående, men gav ikke voldsomt meget ny viden. Den ville dog være anvendelig ved for eksempel nye projekter, hvor man ville kunne tage den frem som en form for tjekliste eller opmærksomhedspunkter. Frederik gav udtryk for, at nogle af tingene i rapporten er meget relevante, men at man skal være opmærksom på, hvad man vil prioritere, da der er forskel på omfanget og betydningen af de enkelte forslag.

Rapporten giver et godt overblik over tilgængelighed på pågældende sted, men der var tvivl om, hvorvidt rapporten bliver brugt af handicappede.

Der findes et faktaark i rapporten, som Handicaprådet gerne vil have på Albertslunds hjemmeside.

Jesper nævnte for handicaprådet, at han synes det er essentielt, at have interesse for tilgængelighed når man bygger, udover hvad byggereglementet dikterer. Han foreslog, at man tilknytter tilgængelighedsrådgivere og måske bruger midler på dette i stedet for på rapporter eferfølgende.

Sidst på mødet blev det drøftet, hvorvidt man ville have udarbejdet nye rapporter. Nicholas undersøger, hvor meget 1, 2 og 3 rapporter koster og fortæller det til næste møde. Punktet tages dermed op til beslutning på Handicaprådets møde den 10. december.

**Punkt 8 – Orientering fra formand og næstformand**

1. **Status på handicaphandleplan.** Formanden har holdt møde med forvaltningen, og Handicaprådet inviteres til at udpege 2 medlemmer til at diskutere emnet Kommunikation som udgangspunktet for handlingsplan herom. Borgerrådgiveren Pernille bliver ligeledes inddraget i arbejdet..
2. **Skiltning vedrørende toiletforhold i Albertslund Centrum**

Se vedhæftede notat fra Frederik.

Der bliver fremover skilte, der skal guide vej til Føtex’ toilet. De er dog kun åbne i Føtex åbningstid. Det blev foreslået, at der også blev skiltet til Rådhusets handicaptoilet. Frederik vil undersøge sagen og vende tilbage.

1. **Tilgængelighed og dispensationer i rækkehusene**

Der er givet tilgængelighedsdispensation til 6 af gårdhusene. Der er dog nogle af husene, hvor man hverken kan komme ind via forsiden eller bagsiden, hvis man er handicappet. Frederik og Bjarke ville snakke om dette.

1. **OS-møde i Ballerup**

Invitation udleveret af Bjarke.

1. **Kanalkvarteret**

Der blev spurgt ind til, om der indgår ledelinjer i projektet om kanalens kvarter. Spørgsmål er i Spørgsmål/svar arket.

1. **Budget 2016**

Se Helles oplæg.

1. **Kongsholmcenteret**

Hvordan er tilgængeligheden?

1. **Vestegnens kulturuge**

Foldere delt ud af Mette.

**Punkt 9 - Kvalitetsstandarder**

Der er vedtaget besparelser på området Voksne med særlige behov på hhv. 6 millioner i 2015 og 12 millioner i 2016. Det sker på baggrund af en rapport udarbejdet af revisionsfirmaet BDO. Fokus lå på § 85 – ”Støtte i eget hjem”, som Albertslund Kommune bruger mange penge til.

Alice havde en del spørgsmål l emnet. I forlængelse heraf aftaler Alice og Tricia et separat møde.

**Punkt 10 – Eventuelt**

Næste møde vil forsøges planlagt i det nye Sundhedshus med eventuelt rundvisning.

**Lagt i spørgsmål/svar arket:**

Hvor mange Kommuner har ”God Adgang”?

Hvad er prisen for henholdsvis 1, 2 og 3 rapporter?

Hvor stor er elevatoren på på den nye busholdeplads?

Hvad er mulighederne på den nye busholdeplads, hvis man for eksempel kommer i handicapbil?

Hvor mange handicapparkeringspladser er der ved det nye sundhedshus, og hvor store er de?